પોલીસ તપાસમાં બહાર આવેલી વિગત મુજબ, પરપ્રાંતિય સુનિલ અને અજય ઓરમાન ભાઇ હતા. સુનિલની પત્ની મમતા સાથે અજયને પ્રેમ થઇ ગયો હતો. બન્નેના પ્રેમસંબંધની સુનિલને જાણ થઇ જતાં મમતા અને અજયે સુનિલની હત્યાની યોજના બનાવી હતી. ૪ ઓક્ટોબરની રાતે સુનિલ દારૂ પીને ઘરે આવ્યો ત્યારે મમતાએ વધુ દારૂ પીવડાવીને પતિને સુવાડાવી દઇ દિયર અજયને બોલાવી લીધો હતો. અજયે ગમછાથી ફાંસો આપ્યો અને મમતાએ પતિના બન્ને પગ પકડી રાખ્યા હતા. હલન ચલન બંધ થઇ જતાં બન્નેએ સુનિલ મરી ગયાનું માની લીધું હતું. સુનિલ શર્ટ કાઢીને સુતો હોવાથી અજયે એ જ શર્ટથી સુનિલના બન્ને હાથ-પગ ભેગા કરીને પોટલાની જેમ બાંધી દીધા હતા. મમતાની મદદથી લાશને ખંભે નાખીને નજીકમાં નાળામાં પાણી લાશને ફેંકી દીધી હતી. જોકે ભાઇ હજી જીવતો હોવાની શંકા જતાં વજનદાર પથ્થરથી માથામાં ઘા મારીને તેને પતાવી દઇ કંઇ બન્યુ ન હોય તેમ ઘરે ગયો હતો. અને દિયર-ભોજાઇ સવારે લાપત્તા સુનિલની શોધખોળમાં લાગી ગયા હતા.